b'\n_START_ARTICLE_\nNerik\n_START_SECTION_\nIzkopavanja\n_START_PARAGRAPH_\nLeta 2005 sta Rainer Maria Czichon in J\xc3\xb6rg Klinger s Svobodne univerze Berlin za\xc4\x8dela izkopavati Oymaa\xc4\x9fa\xc3\xa7 H\xc3\xb6y\xc3\xbck na desnem bregu reke K\xc4\xb1z\xc4\xb1l\xc4\xb1rmak, 7 km severozagodno od Vezirk\xc3\xb6pr\xc3\xbcja. Na tem najbolj severnem delu hetitskega ozemlja sta odkrila tri fragmente glinastih tablic in bulo s pe\xc4\x8dati pisarja Sarinija. Odkrila sta tudi omembo gora, kjer je bil Nerik, in oblike, zna\xc4\x8dilne za hetitsko spomeni\xc5\xa1ko arhitekturo. _NEWLINE_Po Czichonu, ki je trenutno na fakulteti za arheologijo Univerze U\xc5\x9fak, sta s Klingerjem izkopala veliko kamna in ostanke statev. Na bli\xc5\xbenjem polju Tav\xc5\x9fan sta odkrila orodje za rudarjenje bakrove rude. Najve\xc4\x8djo zgodovinsko vrednost so imele tablice s klinopisnim besedilom, ki so dokazale, da gre za Nerik. Med najdbami so bila tudi orodja, srebrni pladnji in zlati amuleti iz sveti\xc5\xa1\xc4\x8da neznanega boga.'